
PROOEMIUM. 

PaOC.  scribere  de  Chorea  Sancti  Viti  in  ani¬ 
mo  est,  quem  morbum  ipsi  iterum  atque  iterum 
vidimus,  eoque  majore  studio  plus  excolere  in¬ 
cendimur.  Ignorantia  tamen  medicorum,  quod 
ad  genus  nervosum  attinet,  hunc  morbosque  a- 
lios  inde  pendentes  plurimum  adumbrat.  Ideo- 
que  nos,  qui  adhuc  rudes  quasi,  et  usui  medi¬ 
cinae  parum  docti  sumus,  aliquid  novi  de  mor¬ 
bo  adeo  difficili  proferre  posse,  vix  expectan- 


A 


2 


DE  CHOREA  SANCTI  VITI. 


dum  est.  Res  vero  praecipuas,  et,  ut  nobis  ap¬ 
parent,  utilissimas  colligere  in  hac  disputatione 
conabimur,  ut  de  morbo  disserendo,  legibus  nos¬ 
trae  almae  academiae  obtemperemus. 


DE  HISTORIA. 

Chorea  Sancti  Viti  nomen  est  motibus  qui¬ 
busdam  invitis  convulsivis  impositum,  qui  par¬ 
tes  corporis  humani  varias  implicant.  Hoc  pri¬ 
mum  ei  datum  erat,  ut  Horstius  nobis  dicit, 
circiter  medium  seculi  decimi  septimi ;  ob  hanc 
causam  illi,  qui  ad  festum  Sancti  Viti  abierint, 
motibus  convulsivis  prius  vexati  essent,  quos 
anxietas  animi,  seu  numinis  divinus  affectus,  ut 
iis  persuasum  est,  simul  cum  saltatione  perpe¬ 
tua  inter  ritus  divinos  perficiendos  intendere 
solebant.  Quae  saltatio,  corpora  cultorum  ita 
infirmabat,  dum  fervor  sacer  animas  adeo  mo¬ 
vebat,  ut  exhausti  et  convulsionibus  correpti, 

fanatici  tandem  deciderint.  Talis  erat  pietatis 
insipientis  plerumque  exitus.  Consuetudo  sal¬ 
tandi  apud  ritus  divinos,  Choream  ut  hujus  mor^ 
bi  nomen,  a  verbo  actio  saltandi^  sugge^ 

rebat,  cui  nomen  Sancti  additum  est. 

Hunc  morbum  convulsivum  in  seculis  etiam 
antiquissimis  accidisse  verisimile  est ;  et  omni 
aevo  ad  nostra  tempora  usque  medicis  notan¬ 
dum  esse  ;  sed  tum  morbus  convulsivus  simpli¬ 
citer  nominatur  est.  Sub  finem  seculi  proximi 
quoque  Doctor  Cullen,  in  sua  Nosologia,  Cho^ 
ream  utpote  convulsionis  speciem  posuit  5  ob 
aetatem  aegrorum  tamen^  qui  ea  saepius  impli¬ 
cantur,  et  ob  motus  abnormes  et  peculiares, 
qui  sese  ostendunt,  postea  ei  persuasum  est, 
Choream  ab  omni  specie  convulsionis  dilFerre^ 
eoque  genus  distinctum  huic  assignandum  essei 
His  verbis  definitionem  ejus  dedit :  * 

“  Impuberes  utriusque  sexus,  ut  plurimum 
intra  decimum  et  decimum  quartum  aetatis 
annum  adorientes,  motus  convulsivi  ex  parte 

‘‘  voluntarii,  plerumque  alterius  lateris,  in  bra- 
chiorum  et  manuum  motu,  histrionum  ges- 

ticulationes  referentes ;  in  gressu,  pedem  al- 
terum  saepius  trahentes  quam  attollentes/^ 

Qui  omni  anno  ad  templum  Sancti  Viti  pro¬ 
fecti  sunt,  devoti  illi  doloribus  membranorum 
vagis,  lassitudine  spontanea,  et  capitis  gravita¬ 
te,  torquebantur,  priusquam  motus  musculorum 
convulsivi  inciperent  *.  Haec  signa  nostram  in 
memoriam  revocant  narrationem  morbi  convuh 
sivi,  qui  in  regionibus  Scotiae  quibusdam  seculo 
proximo  se  ostendit  t.’  In  parochiis  de  Leth- 
not,  Menmuir,  Craig,  et  Tannadice,  sub  no¬ 
mine  Leaping  Ague  cognitus  est.  Illi  qui  eo 
impliciti  sunt,  primo  de  capitis,  dorsi,  aliarum- 
que  partium  doloribus,  et  de  palpitatione  cor¬ 
dis  conquerebantur  ;  quibus  motus  convulsivi 
et  saltandi  paroxysmi  superveniebant.  In  agi¬ 
tatione  paroxysmorum,  aegri  alii  velocitate  mi¬ 
rabili  currebant,  donec  viribus  exhaustis  deci- 


•  Vide  Operum  Horstii,  vol.  iii. 
f  Vide  Statistical  Account  of  Scotland. 

debant  j  alii  sese  volvebant,  et  alte  scandebant 
mirum  in  modum  ;  alii  corpora  sua  in  formas 
mille  diversas  torquebant  ;  dum  alii  in  omni 
passu  saliebant,  aut  fervore  religioso  impressi, 
(ut  multis  apud  Cambuslang,  in  praefectura 
Lanacri,  A.  D.  1742,  accidit),  manus  suas  colli¬ 
debant,  manu  plangebant  pectora,  et  animo  et 
corpore  agitatis,  vehementer  tremiscebant,  dum 
convulsionibus  usque  capti  corruebant,  aut  in¬ 
terdum  in  statu  syncopi  simili  jacebant. 

Morbus  similis  convulsivus  etiam  in  insulis 
Thules  Ultimae  prevalebat,  qui  puellas  ab  aetate 
sex  annorum  et  supra,  multo  saepius  quam  viros 
juvenes,  aut  pueros,  vexabat :  nihilominus  ta¬ 
men  multi  homines  aeque  ac  foeminae  eo  inter¬ 
dum  torquebantur. 

In  hac  urbe  Edinburgo,  casus  puellae  infra 
pubertatem,  olim  attentionem  omnium  sibi  con¬ 
vertit,  propterea  quod  morbus,  nisi  memoria 
nobis  fallax  sit,  veneficio  vulgo  attributus  est. 
Malum  ejus  a  convulsionibus  diaphragmatis  et 

musculorum  abdominis  actionem  moventibus 
inter  vomitum  et  singultum  intermediam  inci¬ 
piebat  ;  quibus,  actiones  convulsivae  extremi¬ 
tatum  cito  supervenerunt.  In  paroxysmis,  qui 
ter  quaterve  indies  acciderint,  super  lectum 
modo  saluit,  modo  se  in  axi  celeriter  circum¬ 
vertebat,  modo  circum  funes  a  quibus  lectum 
suspenderet,  currebat*. 

Doctor  Watt  apud  Glasgiiam  quasdam 
casus  Choreae  maximi  momenti  in  volumine 
quinto  Actorum  Medico-Chirurg.  Lond.  in¬ 
seruit.  Casus  primus  est  puellae  annos  decem 
natae,  constitutione  tenera,  caeterum  indo] e  hi¬ 
lari  atque  alacri  praeditae.  Sub  finem  anni 
181^2  animus  ejus  quodammodo  demissus,  et 
vultus  solito  magis  pallidus  videbatur.  In 
Januario  sequente,  capitis  vehemente  dolore, 
vomitu  frequente  comitato,  correpta  est ;  quo¬ 
rum  uter  que  interdum  paululam  alleviationem 
subiit,  quando  nauseam  et  oppressionem  sensit. 


*  Vide  Edin.  Med.  and  Surg.  Journal,  vol,  iii. 

Ad  capitis  dolorem  leniendum  semper  fuit 
corpore  erecto,  et  nunquam,  nisi  exhausta  et 
somno  capta,  jacebat.  Haec  signa  cum  vix 
ulla  mutatione  per  hebdomadas  quatuor  dura¬ 
bant,  cum  aegra  facultatem  loquendi  et  am¬ 
bulandi  amisit.  Hoc  tempore  proclivitas  illi 
erat  ad  circumvertendum  in  pedibus,  turbini 
similis,  celeriter  in  eodem  modo  a  mane  ad 
vesperem  usque.  Hic  motus  rotans  capitis 
dolorem  minuere  visus  est  ;  circiter  mensem 
perstitit,  quum  capitis  dolor  antea  vehementior 
rediit,  et  quem  compressio  valida  inter  manus 
et  cum  fascia  lata  quodammodo  minuit. 

Post  duas  hebdomadas  motum  musculorum 
colli  prorsus  amisit ;  ita  ut  caput  ejus  in  hume¬ 
ros  aut  truncum  reclinaverit.  Capitis  dolor 

/ 

tamen  nunc  imminutus  est ;  et  facultatem  lo¬ 
quendi  partim  per  duas  hebdomadas  recupera¬ 
vit,  deinde  iterum  amisit,  novumque  ad  mo¬ 
tum  rotantem  decurrit. 

% 

Se  transversum  in  lecto  posuit,  cylindro  simi- 

milis,  et  cum  celeritate  magna  rotavit,  capitis 
et  pedum  potissimum  auxilio,  brachia  enim 
saepe  rigide  distenta  lateribus  erant.  Totum 
corpus  interdum  adeo  rigidum  fiebat,  ut  rota¬ 
tum  tardaret,  vel  prorsus  impediret.  Hoc  af¬ 
fectu  tetanico  sponte  et  subito  abscedente,  ro¬ 
tatio  rapida  iterum  incipit.  Aegra,  nihil  im¬ 
pediente,  quinquagies  vel  sexagies,  in  horae 
parte  sexagesima  se  circumrotavit,  idemque 
per  totum  paroxysmum  fecit,  qui  primo  horas 
duas  duravit,  deinde  gradatim  ad  septem  horas 
quotidie  increvit.  Hic  motus  per  sex  hebdo¬ 
madas  quotidie  continuatus  est ;  tandem  vero 
alii  locum  dedit  haud  minus  mirabili. 

Aegra  jacuit  supina,  caput  calcesque  in  ar¬ 
cum  contraxit;  deinde,  spasmis  solutis,  nates 
in  lectum  deciderunt.  Paulisper  jacuit  supi¬ 
na  et  extensa,  iterumque  eundem  motum  re¬ 
petivit  ;  idque  fecit  decies  vel  duodecies  in 
temporis  minuto ;  primo  per  sex  horas  quoti¬ 
die,  increscens  vero  paulatim  ad  quatuordecim. 
Quis  motus  sex  hebdomedas  duravit.  , 

Postea  proclivitate,  quae  obsisti  non  potuit, 
standi  super  caput  et  humeros,  trunco  et  cru¬ 
ribus  sursum  elevatis,  capta  est.  Cum  corpus 
eo  modo  positum  esset,  vi  musculosa  omni  de¬ 
ficiente  quasi,  ut  cadaver  decidit.  Hoc  non 
citius  facto,  quam  crura  et  truncum  ut  antea 
elevabat,  idem  que  a  decies  ad  quindecies  facere 
per  horas  quindecim  quotidie  perseverabat.  Pa¬ 
roxysmi  ad  horum  octavum  mane  coeperunt, 
atque  ad  undecimam  vespertinam  continua¬ 
runt  5  qua  debiliores  motus  facti  sunt.  Pater 
aegrae  tum  eam  corripuit  vique  tenuit,  donec 
quieta  facta  est,  et  cibos  sumpsit.  Nutrimen¬ 
tum  enim  ante  accessionem  et  post  decessum 
paroxysmorum  tantum  sumeret. 

Eam  vi  tenere  tentatum  est,  ut  habitus  ab¬ 
rumperetur,  sed  furiosa  similis  ferae  perpetuo 
luctabatur,  dum  liberata,  cum  motus  consuetos 
repetebat,  quibus  nihil  excogitatum  obsistere 
potuerit. 


Denique  accedebat  diarrhoea  spontanea,  (vel 

fortasse  purgantibus  repetitis  mota,  quae  tum 
exhibita  essent),  cui  motus  abnormes  cedere 
visi  sint.  Haec  aegra  tandem  usum  sermonis, 
vires  suas,  hilaritatem,  et  valetudinem  pristinam 
secundam  recuperavit. 

Ante  accessionem  matutinam  agitatio  gene¬ 
ralis,  capitis  huc  et  illuc  motus,  subinde  mus¬ 
culorum  vultus,  et  extremitatum  inferiorum 
subsultus  aut  contractio  spasmodica  incidebant; 
et  tum  multum  conterrita,  et  spe  destituta  qua¬ 
si,  custodi  obluctare  coepit ;  qui  super  lectum 
eam  posuit,  ubi  confestim  more  solito  motus 
abnormes  exercere  incepit. 

Historia  et  signa  Choreae  a  Sydenhamo, 
more  suo  solito  distincto  atque  perspicuo,  data 
sunt;  et  auctores,  qui  de  hoc  morbo  postea  scrip¬ 
serunt,  parum  ejus  observationibus  addiderunt ; 
usquedum  Doctor  Hamilton  senior  hujus  ci¬ 
vitatis  opus  utilissimum  de  “  Utilitate  et  Ef- 
“  fectibus  Medicamentorum  Purgantium’*  edi- 

dit ;  quo  historiam  ejus  ampliorem  reddidit, 
resque  multas  graves  curationi  attulit. 

Chorea  plerumque  pueros  et  puellas,  ab  an¬ 
no  aetatis  sexto  ad  decimum  sextum  usque, 
sine  discrimine  corripuit,  quorum  constitutio 
debilitata,  et  valetudo  naturaliter  bona,  et  vi¬ 
gor  in  scholis  vita  sedentaria  aliisque  causis  si¬ 
milibus  fuerint  imminutae.  Interdum  tamen, 
adultos  habitu  debili  irritabilique  infestavit. 
Propter  systema  foeminarum  tenerius,  et  ma¬ 
ribus  mobilius,  eo  multo  saepius  implicitae  sunt. 
Praeterea,  Doctor  Hamilton  senior,  quod  struc¬ 
tura  pelvis  foeminae  capacior  Choreae  proclivi¬ 
tatem  det,  atque  curationem  ejus  difficiliorem 
reddat,  existimat. 

Adultos  vero  multo  rarius  invadit,  nisi  sint 
admodum  opportuni,  aut  fanatica  religione  cap¬ 
ti. 


Plerumque  tarde  irrepit ;  et  saepe  in  tantum 
progressus,  ut  motus  convulsivi  et  ridiculi  prima 

signa  sint,  quae  attentionem  aegri  ipsius  aut 
amicorum  tali  malo  convertunt.  Quaedam  indi¬ 
cia  tamen,  vel  uti  dolores  vagi,  languor,  torpor, 
debilitas,  pallor  vultus,  appetitus  varius,  saepius 
vorax,  obstipatio,  extremitatum  frigiditas,  tin¬ 
nitus  aurium,  vertigo,  persaepe  morbum  hunc 
praecedunt.  Musculorum  subsultus  et  spasmi 
leves  primo  apparent.  Motus  vero  abnormes 
et  convulsivi  plurimum  variant  pro  affectu  ge¬ 
neris  nervosi,  et  musculorum  qui  correpti  sunt ; 
hinc  motus  ridiculi,  vultus  distortus,  loquela 
imperfecta  vel  abolita,  caput  in  mille  positus 
conjectum,  gestus  ejus  varius  et  vacillans,  aut 
titubatus  et  saliens.  Musculi  flexores  extenso- 
resque,  unum  pedem  vulgo  vertunt  moventque 
invite,  dum  aeger  aliter  quietus  sedet :  aut  si 
ambulare  coepit,  gressum  ejus  vacillantem  et 
ridiculam  reddunt.  Brachium  quoque  ejus¬ 
dem  lateris,  morbo  inveterascente,  motibus  con- 
vulsivis  ejusdem  generis  convellitur. 

Aegrorum  tamen,  qui  in  regionibus  Sco¬ 
tiae  septentrionalibus  correpti  sunt  multis,  ex- 

tremitates  superiores,  cervix,  et  facies  solum¬ 
modo  convulsae  erant.  Testis  fui  item  aegri, 
cui  brachium  sinistrum  primo  erat  affectum  iis 
motibus  invitis,  deinde  musculi  pectorales,  prius¬ 
quam  crus  aliaeve  partes  laborare  viderentur. 

Hi  motus  plerumque  unum  latus  solum  in¬ 
festant,  interdum  vero  ambo  ;  in  quibus  casi¬ 
bus,  verisimile  est,  natura  graviore  et  pericu¬ 
losiore  esse,  ideoque  diuturniorem,  et  curatu 
difficiliorem  fore. 

Minime  rarum  est  eos  motus  abnormes  ad 
certas  aut  aliquando  inordinatas  periodos  re- 
dire.  Itaque  Horstius  nobis  dicit,  foeminas 
per  aliquot  hebdomadas  ante  festum  annuum 
Sancti  Viti  iis  correptas  fuisse.  In  quibus¬ 
dam  regionibus  Scotiae  quoque,  foeminae  et  qui¬ 
dam  viri  diebus  dominicis  et  sacramentalibus 
impliciti  sunt.  Doctor  Watt  mentionem  de 
casu  notabili  fecit,  in  quo  motus  convulsi  vi  in¬ 
tervallis  variis  redierunt :  et  in  casu  quem  nos 
vidimus,  ut  supra  dictum  est,  accessiones  mo- 

tuum  convulsivorum,  omni  vere  per  aliquot 
annos  iteratae  sunt. 

Ubi  Chorea  diutius  traxit,  gravisque  fuit, 
motibus  convulsivis  haud  raro  paralysis  super¬ 
venit,  aut  partialis,  aut  magis  generalis,  pro  in¬ 
juria  parti,  vel  tali  generi  nervoso  illata.  Aegri 
eo  modo  impliciti,  cum  ambulare  conantur, 
unum  crus  trahunt,  ej usque  motum  simul  cum 
eo  brachii  lateris  ejusdem  ex  parte  amittunt, 
aut  loquela  privantur. 

In  multis  exemplis  Choreae,  functiones  sys¬ 
tematis  generaliter  non,  nisi  imperfecte,  gerun^ 
tur  ;  macies  igitur  necessario  sequitur.  Mor¬ 
bus  quoque,  etiamsi  primo  fortasse  in  parte 
corporis  solum  contineatur,  ob  consensum  ge¬ 
neralem  et  intimum  generis  nervosi,  cerebro 
ipsi  tandem  communicatur ;  ideoque  facultates 
animi  sese  imperfecte  manifestant.  Hinc  fa¬ 
tuitas  plus  minusve  profunda,  vix  evitanda,  ac¬ 
cedit  :  quae  tamen  perraro  permanet,  neque  si- 

mul  cum  motibus  convulsivis,  ut  aeger  vires 
suas  atque  vigorem  recuperat,  gradatim  de¬ 
crescit. 


DE  CAUSIS  EXCITANTIBUS. 

Causae  Choream  excitantes  nunc  esse  inteU 
liguntur,  quaedam  irritamenta  vel  animo  vel 
corpori  applicata.  Studium  nimium  flagrans- 
que  rituum  sacrorum,  quod,  ut  antea  dictum 
est,  in  quibusdam  locis  Scotiae  praevaluit,  ubi 
religio  mentes  hominum  superstitione  occupa¬ 
vit,  motus  convulsivos  frequenter  incitavit^ 
quos  fuisse  Choream  quodam  modo  modifica¬ 
tum  censemus.  Quid  animum  vehementer  et 
subito  imprimat,  id  pro  causa  excitante  haben¬ 
dum  est.  Ira  maxime  animum  corpusque  per¬ 
turbat,  et  aliquando  paroxysmis  convulsivis  ori¬ 
ginem  dat,  qui  Choreae  similes  sunt.  Horror 
numinis  stupefacit  enervatque  totum  hominem, 
et  in  systemate  proclivi*  motus  abnormes  Cho¬ 
reae  movet. 

Interdum,  tamen,  horror  accessioni  periodi- 
cea  provenit ;  quod  fortasse  corpori  hysteria 
admodum  imbuto  eo  tempore  attribui  possit. 
Medici  vero  hodie  irritamentis  ad  corpus  ma¬ 
gis  quam  ad  animum  pertinentibus  causam  re¬ 
ferre  solent.  Dentitio  enim,  vermes,  acria  in 
canali  intestinorum,  odores  ingrati,  et  similia, 
causae  excitantes  Choreae  valde  communes 
sunt. 

Dentitio,  ut  omnibus  cognitum  est,  somnum 
perturbat,  appetitum  functionesque  concoctio¬ 
nis  imminuit,  sensibilitatem  morbidam  aegro 
inducit,  et  tandem  aut  diarrhoeam,  quae  haud 
raro  vires  subruit,  aegrumque  exhaurit,  aut 
obstipationem  facit,  quae  plurimum  exasperat 
signa  supra  recensita. 

Vermes  in  canali  intestinorum  saepe  innocui 
existunt ;  aliquando  autem  signa  periculosa 
movent,  veluti  tussim  siccam  et  duram,  maciem, 
abdomen  tumidum  durumque,  pulsum  inordi¬ 
natum,  et  convulsiones. 

Acria  in  intestinis  frequenter  irritabilitatem 
corporis  magnam  excitant,  multasque  ejus  func¬ 
tiones,  praecipue  organorum  concoctionis  et 
cerebri,  morbidas  reddunt :  hinc  contractiones 
abnormes  convulsivae  musculorum  in  partibus 
corporis  variis,  ut  in  Chorea  apparent,  sequun^ 
tur  ut  consequentiae  justae. 

Odores,  qui  plerisque  hominum  grati  jucun- 
dique  sunt,  quibusdam  singulis  adeo  ingratissi¬ 
mi,  et  admodum  intolerabiles  sunt,  ut  paroxys¬ 
mum  syncopes,  asthmatis,  convulsionis,  et  prae¬ 
ter  dubium.  Choream  ipsam,  moveant. 

Sympathia  quoque  inter  causas  excitantes 
habita  est,  quam  vero  hysteriae,  quam  Choreae 
ascribere  malumus,  cum  morbum  longius  exten¬ 
dere  videatur. 

Quaedam  externa  locum  corporis  irritantia^ 
ut  vulnera,  contusiones,  pressura  mechanica, 
et  caetera,  pro  causis  Choreae  excitantibus  in¬ 
terdum  habenda  sunt. 


B 

DE  PATHOLOGIA  SEU  CAUSA  PROXIMA. 

Chorea,  iit  omnibus  patet,  in  affectione  ge¬ 
neris  nervosi  quadam  constat,  quod  vel  in  sta¬ 
tu  integro  vel  morbido  ad  hunc  diem  usque, 
parum  cognitum  est ;  ideoque  parum  aut  nihil 
certi  de  hujus  morbi  pathologia  seu  causa  proxi¬ 
ma,  ut  saepe  dicta  est,  habemus.  '  In  conjec¬ 
turis  antiquis  aut  vagis  indulgere  alienum  es¬ 
set  ;  cum  Sydenhamus  etiam,  observator  cau¬ 
sarum  et  phenomenarum  morborum  acutissi¬ 
mus  et  sagacissimus  suo  tempore,  his  verbis 
utitur  :  “  Chorea  Sancti  Viti  seems  to  proceed 
“  from  some  humour  rushing  in  upon  the 
‘‘  nerves,  which  provoke  such  praeternatural 

motions.^^ 

Causa  proxima,  de  conditione  quadam  mor¬ 
bida  adhuc  parum  cognita,  aut  partis  aut  totius 
generis  nervosi,  pendere  videtur.  Pars  hujus 
systematis  saepissime  ab  initio  forsitan  afficia- 

tur ;  sed  ob  commercium  nervorum  liberrimum, 
alii  nervi  aut  nervorum  ramuli,  pari  modo  affecti 
evadunt  j  et  consensu  eorum  generali  pheno- 
mena  morbida  seu  motus  convulsivus  longe  la« 
teque  extendunt.  Hae  actiones  morbidae  in 
eo  latere  corporis,  quo  nervi  laedantur,  incipere 
debent:  propterea  quod  vis  nervosa  ibi  imper¬ 
fecte  transmittitur,  nisi  nervi  ex  hemispherio  ce¬ 
rebri  altero  orientes  decussent,  defectumque 
suppeditent.  Itaque  in  exemplo  Choreae  fae¬ 
cum  accumulatione  in  intestinis  excitatae,  con¬ 
cipere  facile  possumus  massam  accumulatam  in 
parte  intestinorum,  praecipue  nervis,  a  latere 
corporis  sinistro  instructa  existere ;  eoque  ac¬ 
tiones  morbidae  sive  convulsivae  musculorum 
in  extremitatibus  etiam  lateris,  sinistri  accide¬ 
rint. 

Sed,  cum  nervi  amborum  laterum  adeo  in¬ 
time  inter  se  in  ganglio  semilunari,  aliisque 
plexibus  et  conjunctionibus"  in  cursu  suo  an¬ 
nectuntur,  minime  est  mirandum,  quod  inter¬ 
dum  ambo  latera  corporis  motibus  abnormibus 

et  ex  parte  voluntariis  afficerentur.  Hinc  in 
casu  supra  narrato,  ambo  latera  motibus  diver¬ 
sis,  qui  variis  temporibus  successissent,  implicita 
sunt.  Casus  quoque,  in  quibus  ambo  latera 
correpta  essent,  nos  ipsi  vidimus,  atque  idem 
incidebat  religiosis  et  animo  fortiter  affectis,  de 
quibus  mentio  facta  est.  In  casibus  ex  animi 
affectionibus  orientibus,  fatuitas  multo  aptior  est 
accidere,  quam  in  quibus  actiones  morbidae  in 
irritatione  corporea  nituntur.  Cum  autem  con¬ 
tractiones  convulsivae  vehementes  et  diutinae 
sunt,  affectio  generis  nervosi  morbida  primo  ad 
partem,  et  saepe  quidem  minimam  partem  ejus 
systematis  cohibita,  sensim  latius  discurrit,  dum 
animi  facultates  usque  corporis  afficiantur ;  et 
inde  plus  minusve  fatuitatis  inducatur. 


DE  DIAGNOSI. 

Pauca  de  diagnosi  dicere  licet,  ut  quaedam 
exempla  supra,  utpote  Chorea  adducta,  potius 

hysteriae  existimari  possunt.  Certos  intra  fines 
admittendum  est  hysteriam  fpeminarum  junia- 
rum  esse  communem,  atque  nihd  citius  et  faci¬ 
lius  eam  iis  movere,  quam  affectiones  animi 
vehementes.  In  regionibus  diversis,  tamen,  ubi 
hi  morbi  convulsi  vi  ex  studio  nimis  religioso 
oriri  apparuerunt,  et  vulgo  et  medicinam  fa¬ 
cientibus  habiti  sunt,  ut  ab  hysteria  discrepan¬ 
tes.  Inter  quorum  signa  nulla  mentio  de  glo¬ 
bo  hysterico,  de  spumis  oris,  et  de  intervallis 
et  suspiriis  paroxysmi,  ut  in  hysteria  fiant,  fac¬ 
ta  est.  Praeterea,  hysteria  raro,  si  unquam, 
ante  annum  aetatis  decimum  secundum  aut 
quartum  apparet :  religiosis  vero  convulsiones 
saepe  acciderunt  ante  eam  aetatem ;  et  haud 
raro  mares  constitutione  debili  et  irritabili 
praeditos,  aeque  ac  foeminas,  arripuit.  Aetas 
igitur  tenera,  et  constitutio  debilis  mobilisque 
aegrorum  ad  Choream  proclivitatem  fortem  de¬ 
disse  videntur,  quam  affectiones  animi  vehe¬ 
mentes  apud  festum  Sancti,  et  occasiones  sa¬ 
cramenti  in  formam  Choreae  veram  converte¬ 
runt.  His  rebus  bene  perpensis,  nobis  videtur 

eos  morbos  convulsivos  fuisse  Choream,  haud 
parum  aliquando  mobilitate  hysterica  mistam. 


DE  PROGNOSI. 

Quod  attinet  ad  hujus  morbi  prognosin,  di¬ 
cere  licet  eventum  fere  semper  faustum  futu¬ 
rum  esse.  Nihilominus  tamen,  si  diu  traxit,  si 
motus  convulsivi  graves  fuerunt,  et  si  totum 
per  latus,  aut  per  ambo  latera  corporis  grassati 
sunt,  et  paralysis  partium  affectarum  superve¬ 
nit,  vel  si  cerebrum  et  mentis  facultates  inju¬ 
riam  magnam  passa  sunt,  et  epilepsiam  vel  fa¬ 
tuitatem  incitaverunt,  quorum  utraque  perma¬ 
neat,  prognosis  et  potius  infausta  habenda  est. 
Casus  Choreae,  quibus  aut  paralysis,  epilepsia, 
aut  fatuitas  perpetua  supervenerit,  plerumque 
tempore  haud  ita  longo  fatales  fuerunt  ex  ma« 
cie  et  debilitate  extremis. 

DE  METHODO  MEDENDI. 

In  Choream  tractando,  plurima  remedia  va¬ 
riis  temporibus  in  usum  venerunt,  et  summis 
laudibus  paulisper  elata  sunt,  quae  hodie  men¬ 
tione  non  digna  esse  videntur.  His  igitur  prae¬ 
termissis,  confestim  ad  methodum  curationis 
hodiernam  ventum  erit,  quae  et  simplicissima 
et  efficacissima  apparet.  Consilia  medendi  nos¬ 
tra  ad  tria  deduci  possunt  *, 

1“®,  Ad  causas  excitantes  seu  irritationes  sub¬ 
movendum. 

Ad  motus  convulsivos  interrumpendum, 
et  habitum  morbidum  tollendum. 

3ti®,  Ad  vires  systematis  languidas  reficien¬ 
dum. 

Ut  primum  consilium  compleamus,  necesse 

est  causas  excitantes  quam  maxime  detegere. 
Hoc  tamen  aliquando  efficere  difficillimum,  si 
non  impossibile,  est ;  ideoque  curatio  eo  plus 
incerta  erit.  Si  Chorea,  gingivis  inspectis,  ex¬ 
citari  dentitione  visa  est,  incisio  gingivarum 
super  dentem,  qui  irritationem  fecisset,  curatio 
praesens  et  efficax  est. 

In  plerisque  vero  casuum  functiones  concoc¬ 
tionis  pravae,  et  dejectiones  alvi  nimis  parcae 
et  non  naturales  sunt ;  purgantia  igitur  praeci¬ 
pue  utilia  sunt. 

Cum  vermes,  aut  acria  in  canali  intestinorum, 
aut  obstipatio,  causa  excitans  esse  apparet,  pur¬ 
gantia  quoque,  praesertim  vero  submurias  hy- 
drargyri,  qui  et  officio  anthelmintici  et  purgan¬ 
tis  perfungitur,  non  negligenda  sunt. 

Si  affectiones  animi  causa  movendi  Choream 
intervallis  videntur,  aegri  longe  ab  omnibus  re¬ 
bus  extemplo  sunt  amovendi,  quae  ad  tales  af¬ 
fectiones  incitandas  pertineant  j  eorum  animi 


DE  CHOREA  SANCTI  VITI.  ^5 

/ 

rebus  jucundis  hilaribusque  occupari,  et  corpo¬ 
ra  pro  viribus  suis  sub  coelo  aperto  exercere, 
debent. 

Ad  consilium  secundum  efficiendum,  causam 
excitantem  submovere  interdum  satis  est.  Saepe 
tamen  actiones  morbidae  diu  habitu  perficiun¬ 
tur,  postquam  causae,  quae  eas  induxissent,  sub¬ 
latae  erant.  Hinc  antispasmodica,  veluti  opium, 
camphor,  hyoscyamus,  aether  sulphuricus,  as- 
safoetida,  valeriana,  &c.  diu  in  curatione  Cho¬ 
reae  usurpata  sunt.  Ad  aegram,  quae  multis 
abhinc  annis  in  Edinburgo  Chorea  laborabat, 
cujus  de  casu  mentio  supra  facta  est,  tinctura 
opii,  largis  dosibus  gradatim  auctis  ad  libram 
usque,  quotidie  data  est,  attamen  cum  parva,  in 
ulla,  signorum  alleviatione.  Antispasmodica 
tamen  eo  nomine,  utpote  inutilia,  contemni  ^ 
non  debent ;  contrario,  auxilia  optima  sunt, 
quanquam  methodus  medendi  hodierna  non  iis 
solum  nitetur. 

Ad  consilium  tertium  ventum  est,  nempe,  ad 

\ 

vires  systematis  languidas  reficiendum.  Quam 
ad  rem  tonica  varia  exhibita  sunt ;  veluti  prae¬ 
parationes  ferri,  oxydum  et  sulphas  zinci,  am- 
moniaretum  cupri,  nitras  argenti,  cinchona  of- 
ficinalis,  amara  vegetabilia,  et  balneum  frigi  dum. 

Ex  quibus  tinctura  muriatis  ferri  facillime 
ventriculo  retinetur,  per  cujus  medium  toti 
corpori  vigorem  majorem  impertit,  eoque  uti¬ 
lissima  est. 

Nitras  argenti  quoque  tonicum  forte  est,  cum 
rite  cauteque  exhibeatur.  Cum  autem  dosis 
hujus  medicamenti  multum  augetur,  alvum  sem- 
per  ducit ;  cui  affectui,  purganti  nimirum,  vir¬ 
tutes  suae,-  ut  nobis  saltem  videtur,  nuper  in 
curatione  Choreae  adeo  multum  elatae,  attri¬ 
buendae  sint. 

Alia  tonica  metallica  jam  recensita  ventricu¬ 
lum  potius  nimium  afficiunt,  nauseamque  cient, 
quae  consilio  nostro  medendi  obstaret. 

Cinchona  officinalis  et  amara  vegetabilia,  a 
medicis  hodiernis  exhibita  sunt  summo  cum 
fructu,  vel  per  se,  vel  cum  purgantibus  con¬ 
juncta  aut  alternata. 

De  Haen  electricitate  uti  solitus  est ;  cui 
quidam  recentiores  medici  ulcerationem  perpe¬ 
tuam  sive  fonticulum  ad  os  sacrum  addiderunt, 
auxiliumque  bonum  experti  sunt.  Ad  cucur¬ 
bitulas  sine  ferro,  et  nuper  ad  galvanismum, 
non  sine  commodo  decursum  est. 

Celeberrimus  Sydenhamus  missioni  sangui¬ 
nis  ad  uncias  paucas  potissimum,  et  purganti¬ 
bus  et  anodynis  alternis  diebus,  aut  intervallis 
adeo  longis,  ut  aegrum  non  debilitarent,  confi¬ 
sus  est.  Diebus  inter  purgantia  interpositis, 
misturam  tonicam  et  stimulantem  dedit,  qua 
methodo  quinque  aegros,  quibus  visere  accersi- 
tus  esset,  curavit. 

1 

Doctor  CuLLEN  ab  evacuante  methodo  trac¬ 
tandi  a  Sydenhamo  instituta  differre  videtur, 

et  sic  dicit :  In  some  plethoric  habits,  I  have 
‘‘  foLind  some  bleeding  useful ;  but  in  many 
cases  I  have  found  repeated  evacuations, 
‘‘  especially  by  bleeding,  very  hurtfuL’’ — In 
‘‘  many  cases,”  addit  idem,  “  I  h^ve  found  the 
disease,  in  spite  of  remedies  of  ali  kinds,  con- 
tinue  for  many  months  ;  but  I  have  also 
found  it  often  yield  readily  to  tonic  reme- 
dies,  such  as  the  Peruvian  bark  and  chaly- 
beates.” 

Omnes  hae  methodi  curationis  tamen  facile 
cedunt  curationi  hodiernae  efficacissimae  a  Doc- 
tore  Hamilton  seniore,  (cujus  mentis  acumen 
in  observando  nunquam  superatum  est),  in  usum 
prolatae  medicaiBentis  purgantibus.  Hic  summo 
jure  Choream  ex  stadiis  incipiente  nimirum  et 
confirmato  constare  existimat.  In  primo,  dum 
intestina  sensibilitatem  retinent,  et  antequam 
accumulatio  faecum  magna  est,  purgantia  lenia 
pro  re  nata  iterata,  curationem  facile  effectura, 
vel  potius  morbo  bene  formando  praeventura 
sunt.  Purgantia  fortia  in  dosibus  partitis  ex- 

liibenda  sunt  ita  ut  insequens  dosis  effectui 
prioris  auxilietur,  dum  materia  faeculenta  ac¬ 
cumulata  usque  fuerit  mota  atque  expulsa  ;  et 
indicia  valetudinis  secundae  apparuerunt  redi¬ 
turae.  Qui  curationem  Chorea  purgantibus 
susceperit,  id  ad  propositum  tenax  firmusque 
esse  debet.  Fiducia,  quam  sibi  assumit,  neces¬ 
saria  est  ad  fidem  animis  amicorum  inspiran¬ 
dam,  quod  eventus  demum  fuerit  felix.  De¬ 
jectiones  alvi  sedulo  inspicere  medicum  opor¬ 
tet  ;  ut  effectus  medicamentorum  noverit,  eo¬ 
rum  dosin  et  repetitionem  idoneam  statuerit. 
Here,  as  in  all  other  cases  of  extreme  debili- 
ty/*  ait  Doctor  Hamilton  senior,  induced 
‘‘  by  disease,  the  recovery  is  at  first  slow  and 
“  gradual.  A  regular  appetite  for  food,  a 
‘‘  more  inteliigent  eye,  and  lightened  counte- 
“  nance,  cheerfulness  and  playfulness  of  tem- 
per,  increasing  aptitude  for  firmer  motions, 
the  restoration  of  articulation,  and  of  the 

*  Aegro  uui,  quem  vidi,  per  dies  quindecim,  aloes  socoforinae  grana 
triginta  quotidie  data  sunt ;  quibus,  dejectiones  copiosae  tertio  die  reddi¬ 
tae  sunt ;  die  decimo  quinto,  tam  copiosae  erant,  magis  vero  naturales. 
Ac]  quantitatem  faecum  mirabilem,  Chorea  praecipue  insignis  est. 

power  of  deglutition,  a  renovation  of  flesh 
“  and  strength  succeed  each  other,  and  being 
“  more  and  more  confirmed,  are,  ere  long, 
‘‘  followed  up  by  complete  recovery. 

‘V  For  some  time  after  these  salutary  changes 
“  take  place,  the  state  of  the  bowels  must  con- 
“  tinue  an  object  of  attention.  An  occasional 
‘‘  stimulus  from  purgatives  will  be  requisite 
“  to  support  tbeir  regular  action,  and  to  re- 
“  store  tbeir  healthy  tone,  the  only  security 
‘‘  against  the  renewed  accumulation  of  faeces, 
“  and  of  consequent  relapse. 

“  About  this  time,  also,  remedies  possessed 
of  tonic  and  stimulant  power  may  be  used 
‘‘  with  propriety  and  ehect  j  they  restor  e  ener- 
‘‘  gy  to  the  torpid  bowels,  aid  the  purgative 
“  medicines  in  obviating  costiveness,  and  thus 
‘‘  confirm  a  recovery  already  advanced.  Ve- 
“  getable*bitters,  or  the  preparations  of  Steel, 
‘‘  may  perhaps  be  the  most  useful  for  accom- 
‘  plishing  these  ends.” 

Mutatio  aeris,  balneum  in  mare  per  aestatem, 
aut  balneum  pluviale  domi,  et  alvus  facilis,  cor¬ 
pus  aegri  ex  toto  confirmabunt,  reditumque 
morbi  prohibebunt,  ideoque  non  sunt  negli- 
genda. 

